text: Chauffør sigtet for manddrab 
  17 juni 2010 kl. 07.22
  En 50-årig tysk langturschauffør fra Rostock blev i går sigtet for to tilfælde af uagtsomt manddrab, oplyser JydskeVestkysten.
  Chaufføren kørte op i en kø af holdende biler på motorvejen ved Haderslev 23. april. Trafikken var gået i stå på grund af et mindre færdselsuheld.
  Flere personbiler blev knust, da den tyske chauffør drønede ind i bilkøen.
  En 50-årig tysker blev dræbt og hans kone hårdt kvæstet. Også en 46-årig kvinde fra Greve på Sjælland mistede livet.
  Chaufføren er sigtet for uagtsomt manddrab og en række overtrædelser af færdselsloven Det gælder manglende overholdelse af køre-hviletids bestemmelserne, manglende agtpågivenhed og undladelse af at holde afstand til forankørende.
  Chaufføren nægter sig skyldig.
  Sagen skal nu for retten.
  